ועדת הכנסת, כנסת 25, פרוטוקול מספר 6, 2023-01-17 00:00

אופיר כץ: שלום לכולם

אופיר כץ:  אני רוצה להתחיל עם החלפת סגנים זמניים ליושב-ראש הכנסת

אופיר כץ:  "כידוע, בחרה הכנסת חמישה סגנים זמניים ליושב-ראש הכנסת לפי המלצת הוועדה המסדרת

אופיר כץ:  חברי הכנסת אופיר כץ ומתן כהנא, שנבחרו לסגנים זמניים ליושב-ראש כנסת, הודיעו על התפטרותם מהתפקיד

אופיר כץ:      בהתאם להוראות התקנון, ההתפטרות תיכנס לתוקף 48 שעות לאחר שכתב ההתפטרות הוגש ליושב-ראש הכנסת

אופיר כץ:  מוצע כי עם כניסת ההתפטרות לתוקף, יכהנו חברי הכנסת ניסים ואטורי ויפעת שאשא ביטון כסגנים זמניים ליושב-ראש הכנסת

אופיר כץ:  כהונתם תסתיים עם בחירת סגנים קובעים ליושב-ראש הכנסת

אופיר כץ:      מי בעד? מי נגד? 

אופיר כץ: החלפת הסגנים אושרה

אופיר כץ:  החלפת הסגנים אושרה פה אחד

אופיר כץ:  ניסים ואטורי מחליף אותי ויפעת שאשא ביטון מחליפה את מתן כהנא

אופיר כץ: הוספת ממלאי מקום קבועים  בוועדות – זה גם צריך לעבור דרך הוועדה

אופיר כץ:      בוועדת החוקה, חוק ומשפט:     לסיעת הליכוד – שני ממלאי מקום: חברי הכנסת ניסים ואטורי ועמית הלוי

אופיר כץ:      לסיעת המחנה הממלכתי – ממלאת מקום אחת: חברת הכנסת אורית פרקש הכהן

אופיר כץ:      לסיעת יהדות התורה – ממלא מקום אחד: חבר הכנסת יצחק פינדרוס

אופיר כץ:      מי בעד? מי נגד?     

אופיר כץ: ההצעה אושרה

אופיר כץ: אושר פה אחד

בנושא: אז אני עובר לסעיף הבא: היום אנחנו דנים על עדכון שכר חברי הכנסת לשנת 2023

בנושא:  הוועדה הציבורית גיבשה המלצות והגישה לי אותן בשבוע שעבר

בנושא:  בשלוש השנים האחרונות חברי הכנסת החליטו להקפיא את השכר שלהם בכול שנה ולא לעשות את העדכון שמגיע להם אפילו שבהתאם להחלטת השכר מדי שנה צריך לעדכן

בנושא:      השיטה של הקפאה מידי שנה או הצורך, הביאו לכך שהעדכון נדחה לשנה שאחרי זה ולכן, העדכון המסתמן היה צפוי להיות עלייה של 12

בנושא: 5%

בנושא:      הוועדה הציבורית המליצה להוריד את העלייה המסתמנת ל-5

בנושא: 1%, ואני הודעתי כבר בשבוע שעבר שאני נוטה לקבל את ההמלצה ולקצץ את עליית השכר

קריאה: שיסבירו לנו מה הוביל אותם לזה?     

אופיר כץ: אני באמצע, אני אסביר

משה סעדה: אני רואה שהאופוזיציה הלכה

אופיר כץ: אנחנו, נבחרי הציבור, חייבים להקשיב לרחשי הציבור כי כפי שאמרתי, אנחנו הנבחרים

אופיר כץ:  חבר'ה, אפשר שני משפטים רצוף? זה בסך הכול קצר

אופיר כץ:  אני לא ישנתי כמוך, אני יצאתי אחרון מהמליאה

אופיר כץ:      בתקופה הזאת, אנחנו כנבחרי ציבור צריכים להקשיב לציבור

אופיר כץ:  אנחנו עם הציבור, ולדעתי בתקופה כזאת של עליות מחירים, שלציבור קשה יותר, שהעגלה בסופר נעשתה הרבה יותר יקרה, האינפלציה זינקה, הריביות, הכול, הדירות, הכול נהיה יותר יקר, ושלאנשים קשה מאוד ושלמרות מה שקרה, שאנחנו עכשיו נבוא ונעלה באחוז כזה גבוה, אני חושב שזה לא משהו שאנחנו צריכים לעשות, ואנחנו כן צריכים להוות דוגמה או להתחשב ולהקשיב כול הזמן לקושי ולמצוקות של הציבור ולא להתנתק ממה שקורה בשטח, ממה שקורה בסופרים

אופיר כץ:  לכן, אני ממליץ גם לחברי, חברי הוועדה, לקבל את המלצת הוועדה הציבורית לקיצוץ בעליית השכר

אופיר כץ:      יחד עם זאת, אני סבור שיש הרבה רכיבים וחלקים בשכר חברי הכנסת, שמרביתם עובדים קשה, עובדים קשה מאוד, שלא נותנים מענה לצורכי העבודה שלהם

אופיר כץ:  חשבתי שבשנה שנעשתה העבודה גם נקבל עוד כול מיני אופציות ואפשרויות, תיקונים אפשריים ובכלל, איך שזה עובד, כול השיטה הזאת, להיטיב את השיטה הזאת כפי שהיא בנויה עכשיו, שזה באמת בלגן די גדול

אופיר כץ:      אני מקווה שתהיה עבודה מקיפה בנושא ונוכל להסדיר את הנושא הזה אחת ולתמיד

אופיר כץ:  אז כפי שאמרתי, אני פונה לחברי, חברי הכנסת, שבעת הזאת נכון יהיה לקצץ את העלייה ולאשר את המלצות הוועדה

חנוך דב מילביצקי: אפשר?     

אופיר כץ: כן, כולם ידברו, חנוך

אופיר כץ:  ארבל תסביר ונפתח את הדיון

ארבל אסטרחן: זאת פעם ראשונה בכנסת הזאת שוועדת הכנסת דנה בהמלצה של הוועדה הציבורית אז אני אסביר בקצרה את המנגנון ואת מה שנדרש מחברי הכנסת

ארבל אסטרחן:  הסמכות לקבוע את השכר והתנאים, כול מה שקשור לחברי הכנסת ולעבודה שלהם, גם של היועצים שלהם – הסמכות לקבוע את זה מסורה בידי ועדת הכנסת

ארבל אסטרחן:   אבל כבר לפני 20 שנה החליטה ועדת הכנסת שהיא לא תקבל החלטות באופן עצמאי אלא נקבע בחוק הכנסת כי תוקם ועדה ציבורית שהכנסת בוחרת, היא נבחרת במליאת הכנסת ומתמנה כול פעם לחמש שנים

ארבל אסטרחן:  הוועדה הציבורית תגיש המלצות לחברי הכנסת, בין אם ביוזמתה והרבה פעמים זה בעקבות פניות של חברי כנסת או של יועצים

ארבל אסטרחן:       כאשר מוגשת המלצה, וזה מה שקרה הפעם, ההמלצה מונחת על שולחן הכנסת ומובאת לדיון לוועדת הכנסת

ארבל אסטרחן:  בוועדה מתקיים דיון בהמלצה והוועדה יכולה לעשות אחד מהשניים: אם היא מאמצת את ההמלצה כמות שהיא, ההמלצה מקבלת תוקף של החלטה, מתפרסמת ברשויות ופועלים לפיה

ארבל אסטרחן:  אם ועדת הכנסת דוחה את ההמלצה או רכיב ממנה, זה חוזר לדיון בוועדה הציבורית, והוועדה הציבורית צריכה להגיש המלצה נוספת, המלצה חדשה

ארבל אסטרחן:  היא יכול להישאר עם אותם - -     

משה סעדה: זאת אומרת שאם כרגע מחליטים לדחות, זה חייב לחזור לוועדה

ארבל אסטרחן: אם דוחים את ההמלצה זה חוזר לוועדה הציבורית

משה סעדה: הבנתי

משה סעדה:  אבל אם - - -     

ארבל אסטרחן: אם אתם מאשרים את ההמלצה, היא מקבלת תוקף וכך הלאה

ארבל אסטרחן:  אם לא, זה חוזר לוועדה הציבורית, הוועדה הציבורית דנה בעניין ומגישה המלצה חדשה

ארבל אסטרחן:  זה יכול להיות המלצה זהה וזה יכול להיות המלצה עם שינויים אבל כאשר ועדת הכנסת דנה בהמלצה הנוספת של הוועדה הציבורית, היא יכולה לקבל איזו החלטה שהיא רוצה

משה סעדה: - - -     

ארבל אסטרחן: ועדת הכנסת – איזו החלטה שהיא רוצה

ארבל אסטרחן:  זה המנגנון שנקבע בחוק

ארבל אסטרחן:  כלומר, כוח ההחלטה הוא בידי חברי הכנסת אבל הם חייבים לשמוע מהוועדה הציבורית ולא יכולים לקבל החלטות כשלא מונחת בפניהם המלצה

ארבל אסטרחן:      הדבר הזה קורה מדי פעם, הוא פחות קורה לגבי שכר של חברי הכנסת צריך לומר, הוא כן קורה לגבי עניינים שקשורים לתנאים נלווים, ולא מעט החלטות נוגעות ליועצים פרלמנטריים

ארבל אסטרחן:  אני חושבת שמבחינת המס זה מרביתם

ארבל אסטרחן:      בכנסת הנוכחית, זו למעשה ההמלצה הראשונה

ארבל אסטרחן:  ההמלצה הזאת הונחה על שולחן הכנסת, ראיתם אותה ולא אחזור על כול מה שכתוב בה

ארבל אסטרחן:  כפי שהיא ציינה, היא רצתה לבחון את כול נושא מבנה השכר והזכויות של חברי הכנסת, והיא עדין מתכוונת לעשות את זה אבל כעת מה שקרה הוא, שלאחר הפרסום של העלייה של השכר הממוצע במשק, כפי שציין יו"ר הוועדה, של 12

ארבל אסטרחן: 5%, חברי הוועדה קיבלו פניות רבות וגם ביוזמם הם החליטו לבחון את הדבר הזה ולהגיש כעת המלצה רק לגבי הרכיב הזה, תוך שהם מציינים שהם מתכוונים לדון בעניינים נוספים שקשורים לזה גם בעתיד

ארבל אסטרחן:      אז אני אגיד מילה גם על ההמלצה שמונחת כעת בפניכם: שוב, אני רואה שיש פה הרבה חברי כנסת חדשים, הוותיקים מכירים את זה כבר, נאמר את זה כך

ארבל אסטרחן:  אגב, כמו שהוועדה הזאת מקבלת החלטות לגבי חברי הכנסת, ועדת הכספים מקבלת החלטות לגבי יתר נושאי המשרה, כלומר נשיא המדינה, ראש הממשלה, סגנים וסגני שרים וכול נושאי המשרה השיפוטית – זה בוועדת הכספים

אופיר כץ: רק נעדכן שוועדת הכספים תתחיל את הדיון שלה על אותה המלצה בשעה שתיים וחצי אז מי שרוצה יכול להצטרף

ינון אזולאי: כשנסיים פה את הדיון

ארבל אסטרחן: הרבה פעמים משתדלים שיהיה תיאום בדברים האלה, בוודאי בענייני השכר

ארבל אסטרחן:      כעת אני לא אחזור על כול מה שכתוב, כאמור זה מונח בפניכם

ארבל אסטרחן:  הוועדה הציבורית מציינת שלעניין השכר, גם של חברי הכנסת וגם לגבי יתר נושאי המשרה, יש "טייס אוטומטי" והשכר מתעדכן מדי ינואר לפי שיעור עליית השכר הממוצע במשק

ארבל אסטרחן:  יש נושאי משרה שלגביהם בעבר זה היה צמוד למדד, היום כולם צמודים לשכר הממוצע

ארבל אסטרחן:  בעצם ועדת הכנסת או ועדת הכספים לא נדרשות כול שנה לדון בשכר אלא הוא פשוט עולה

ארבל אסטרחן:      מדי פעם, היו מקרים שבהם קבעו הוראות של הקפאה או הפחתה

ארבל אסטרחן:  זה בדרך כלל היה קשור לתקופות משבריות במשק או עלייה חריגה של השכר שהיה אמור להיות מוצמד

ארבל אסטרחן:      בשנתיים האחרונות השכר הממוצע במשק הוקפא לחלוטין בעקבות משבר הקורונה, כאשר היה חשש שגם יתממש שעליית השכר הממוצע לא תשקף עלייה אמיתית של שכר אלא תושפע מאוד מכך שהרבה בעלי שכר נמוך נפלטו מהמשק

ארבל אסטרחן:  ולכן, נחקק חוק – צריך לומר שחברי הכנסת קבעו את זה לגבי עצמם עוד לפני שנחקק החוק הכללי וגם השרים וגם ועדת הכנסת וגם ועדת הכספים דנו בזה עוד לפני שנחקק החוק אבל בשלהי שנת 2020 נחקק חוק שהקפיא את השכר הממוצע בשנים 21 ו-22 ולכן, גם שכר הח"כים לא עלה בשנים האלה

ארבל אסטרחן:      כעת הגענו לתחילת 23, הביטוח הלאומי פרסם את השכר הממוצע במשק שאמור לעלות, כפי שצוין כאן

ארבל אסטרחן:  ולכן, ההמלצה של הוועדה הציבורית והיא גם מוסברת פה, בנוסח שמונח בפניכם, ואני מקריאה מההמלצה:      בנסיבות אלה ממליצה הוועדה הציבורית כי לעניין עדכון שכר היסוד של חברי הכנסת בשנת 23, תקוצץ מרבית העלייה האוטומטית בשיעור של 12

ארבל אסטרחן: 5% ועדכונו יעמוד על שיעורו בשנת 2022 בלבד כך שיעלה בשיעור של 5

ארבל אסטרחן: 1% בלבד

ארבל אסטרחן:  קרי, הוועדה ממליצה כי חברי הכנסת יוותרו לחלוטין, גם לעתיד, על עליית השכר הממוצע בשנים 2020 ו-2021

ארבל אסטרחן:  כלומר, כשיעשו את החישוב בינואר 24, ייקחו את עליית השכר הממוצע במהלך שנת 23 ולא אחורנית

ארבל אסטרחן:       הם מציינים שהם סבורים שמאותם טעמים ראוי לקבל החלטה זהה גם ביחס לייתר נושאי המשרה ולפיכך נפגשו גם עם יו"ר ועדת הכספים וכפי שנאמר, הוועדה הולכת לדון בכך

ארבל אסטרחן:      הם גם הדגישו שההמלצה שלהם היא אמנם רק על ח"כים ואולי על יתר נושאי המשרה אבל יש גם מוקבלים

ארבל אסטרחן:  זאת אומרת, זה ישפיע גם על אנשים אחרים, בעלי תפקידים אחרים שמוקבלים לאותם נושאי המשרה, גם על נושאי המשרה לשעבר, ולכן הם רואים את החשיבות בדבר הזה

ארבל אסטרחן:      זהו

ארבל אסטרחן:  נמצא פה החשב

ארבל אסטרחן:  אם יהיו יותר שאלות לגבי הנתונים, פרטים ומספרים אבל אני חושבת שבגדול אלה הדברים

אופיר כץ: שאלה – מרגע שקיבלתי ולמדתי ונפגשנו גם עם הוועדה וגם איתך דיברנו, היה בעבר דיון על מבנה שכר הח"כים? כול הזמן שמעתי שיש בעיות וכול דבר נמצא במקום אחר והכול מפורק לחלקים - -     

חנוך דב מילביצקי: זה כמו התזכיר חוק של משרד המשפטים, יש דברים נוספים לעשות, דברים דחופים יותר

ארבל אסטרחן: למשל, הוועדה הציבורית בשנת 2015 המליצה ששכר הח"כים יוצמד למדד ולא לשכר הממוצע

חיים בוגר: לא, לא, לא בדיוק יוצמד למדד

חיים בוגר:  יוצמד למדד לתקופה מסוימת, תקופת ביניים, עד שהוא ישיג איזה שהוא שכר במדינות שמהוות "בנצ'מארק", בפרלמנטים במדינות שמהוות "בנצ'מארק", ואז הוא יחזור למנגנון הרגיל

חיים בוגר:  הם עשו עבודה שלמה שבה הם לקחו את השכר והשוו אותו ליוקר המחייה, השוו אותו לכוח הקנייה, השוו אותו למדד דולר גולמי בינלאומי, השוו את זה לכול מיני דברים ובסופו של דבר, החליטו שהם משווים אותו לשכר הממוצע שקיים בארץ ובמדינות אחרות

חיים בוגר:  ואחר-כך לקחו את הפרמטרים של עבודה נוספת שניתן לעשות – נדמה לי שהם לקחו את זה בסדר גודל של עוד 6,000 שקל לחודש כתוספת לעבודה נוספת, עשו את כול ההשוואות האלה ואז הגיעו למסקנה שצריך להפסיק עם השכר הממוצע במשק, לעבור למדד עד שהשכר במדינות כמו צרפת וארה"ב, שהן מקבילות לכנסת מבחינת התנאים, עד שהמדינות האלה ידביקו את השכר של חברי הכנסת, ומהרגע שהפרלמנטים של המדינות האלה ידביקו את השכר של חברי הכנסת, יוכלו לחזור בחזרה לנושא של שכר ממוצע במשק

חיים בוגר:       הם עשו עבודה מאוד-מאוד מקיפה עם כול מיני פרמטרים והמון-המון ישיבות

חיים בוגר:  עירבו את ה-מ

חיים בוגר: מ

חיים בוגר: מ, ה-מ

חיים בוגר: מ

חיים בוגר: מ נתנו להם נתונים ובאמת הוציאו חוברת - -     

ארבל אסטרחן: ומה קרה בסוף?     

חיים בוגר: בסופו של דבר החליטו לא לקבל את ההמלצה שלהם

ארבל אסטרחן: זאת אחת הדוגמאות הבודדות אני חושבת, לא היו הרבה, שוועדת הכנסת החליטה לדחות את ההמלצה

אופיר כץ: לא, היה גם משהו עם ביטן שדחה המלצה

אופיר כץ:  זה ביחד עם זה?     

ארבל אסטרחן: אני חושבת שביטן דחה המלצה לגבי מספר העוזרים, נכון? זה היה באותה כנסת נדמה לי

אופיר כץ: זהו, את זה זכרתי

ארבל אסטרחן: נכון

ארבל אסטרחן:  אז זה בדרך כלל, צריך לומר - -     

אופיר כץ: שהוכחה כהחלטה מאוד נכונה שלו

ארבל אסטרחן: צריך לומר שוועדת הכנסת בדרך כלל נטתה לקבל את ההמלצות, היו מעט מקרים

אופיר כץ: כמה המלצות היו?     

ארבל אסטרחן: עשרות

ארבל אסטרחן:  לפעמים זה דברים קטנים כמו הסכום של הלינה במלון ויועצים פרלמנטריים היו לא מעט, על אש"ל ולינה והשכר שלהם כי זה דבר שנבנה במהלך השנים ואופי העבודה שלהם מאוד השתנה אז בכול פעם זה הצריך המלצות

ארבל אסטרחן:  לפעמים ח"כים פנו על כול מיני דברים

חיים בוגר: בראש הוועדה עמד אז פרופסור חיים לוי, שהוא כלכלן בפני עצמו והוא גם חתן "פרס ישראל", והוא הוביל את כול עבודת המחקר הזאת

אופיר כץ: אוקי

אופיר כץ:  בבקשה, חבר הכנסת ינון אזולאי

ינון אזולאי: תודה רבה לך, אדוני היושב-ראש

ינון אזולאי:  קודם כל, אני רוצה לכבד, לפני שאני מדבר, נראה לי שיותר נעים שפרופסור יובל אלבשן ידבר, שהוא זה שבעצם הגיש את ההמלצות

אופיר כץ: לא, הוא עדכן שהוא לא יוכל להגיע

ינון אזולאי: אדוני היושב-ראש, אני מכבד את מה שאתה אומר - -     

אופיר כץ: לא, הוא לא התחמק, הוא באמת במקום חשוב שהוא היה צריך להיות

אופיר כץ:  נבצר ממנו

ינון אזולאי: יכול להיות, אבל היה שווה לדחות את הדיון כדי שפרופסור יובל אלבשן יהיה כשהוא מגיש לנו המלצות כאלה

ינון אזולאי:  אני אגיד משהו בעניין הזה ואחר-כך אדבר על הנושא הזה

ינון אזולאי:      פרופסור יובל אלבשן מונה ליושב-ראש הוועדה שתבחן את הנושא שלנו, חברי הכנסת

ינון אזולאי:  אנחנו לא שומעים כלום מלבד הדבר הזה שמדי פעם שולחים לנו "דרישת שלום" – תקפיאו את השכר, תקפיאו את השכר, תקפיאו את השכר

ינון אזולאי:  מין הראוי היה שיבוא ויציג בפנינו את מה שעשה עד עכשיו, יציג לפנינו למה הוא הגיע למסקנה הזאת

ינון אזולאי:      עכשיו, בוא נסביר – אנחנו, כנציגי ציבור, לצערי מסתכלים עלינו בציבור הכללי כאתם גנבים, אתם גונבים את הקופה, 45,000 שקלים אתם מרוויחים

ינון אזולאי:  חבר'ה, אנחנו מכניסים לבנק בסופו של דבר קרוב ל-20,000 שקל ואפילו לא, בנטו

ינון אזולאי:  אז יגידו: יש לך פנסיות ויש לך רכבים והכול בסדר

ינון אזולאי:       חברים, חשוב שהציבור ידע שאנחנו לא ישנו הלילה הזה, אנחנו לא בוכים על המשכורת, אנחנו לא נזקקים ברוך השם

ינון אזולאי:  אנחנו באים לדאוג גם לציבור החלש של עם ישראל שגם משפחות שלנו נמצאות בו

ינון אזולאי:  אנחנו נמצאים פה כול הלילה בשביל להביא עוד משהו טוב למען עם ישראל

ינון אזולאי:  אנחנו נמצאים פה לילה ויום ואופיר, אתה יודע שגם באופוזיציה אתה ואני היינו יושבים שעות על גבי שעות, קיבלנו ח"כים מצטיינים, שנמצאים פה ימים ולילות

ינון אזולאי:  אני חושב שאפשר לספור על האצבעות את הפעמים שישנו בבתי מלון והלכנו להיזרק פה בחדר, כולל הלילה האחרון שלא ישנו

אופיר כץ: אני ישן פה מיום ראשון עד מחר

ינון אזולאי: יפה

ינון אזולאי:  ואני אומר שאנחנו מקדישים למען עם ישראל ואנחנו לא מתחרטים על זה כי זה תפקידנו הציבורי, לעשות למען עם ישראל

ינון אזולאי:  זה התפקיד שלנו

ינון אזולאי:       מין הראוי היה שיביאו לנו המלצה שצריך להעלות לנו אפילו

ינון אזולאי:  ואני אומר את זה פה, ויכול להיות שיסתכלו עלי ויגידו: מה, אתה מבקש העלאה? כן

ינון אזולאי:  יש לי זכות לבקש העלאה על העבודה שאני עושה, ואני עושה את העבודה הזאת בלב שלם כי מגיע לעם ישראל שאני אעשה את העבודה, הוא בחר בי כשליח, אני עבד של הציבור

ינון אזולאי:  אני עבד של הציבור, ומגיע לציבור דין וחשבון ממני

ינון אזולאי:  והציבור מקבל ממני דין וחשבון כשעוקבים אחרי כול "פיפס" שאני עושה פה

ינון אזולאי:  וכשאני יוצא לרחוב, אני יודע שאני חשוף לביקורת, והביקורת לא תמיד נעימה אבל זה התפקיד שלי

ינון אזולאי:  זה התפקיד שלי ושל כול חברי שישובים פה

ינון אזולאי:  התפקיד שלנו לעשות את העבודה הזאת, ואמר פה החשב, שעשיתם בכול המדינות

ינון אזולאי:  אתה יודע שבכול המדינות יש גם עבודה נוספת

ינון אזולאי:  אני לא רוצה שלחברי כנסת תהיה עבודה נוספת, אסור שתהיה עבודה נוספת

ינון אזולאי:      אני אגיד לך יותר מזה – אני בעד זה שיום שלישי יהיה יום מלא עם דיונים מלאים ונעבוד עוד יום

ינון אזולאי:  לא יקרה כלום

ינון אזולאי:  אני אומר את זה שגם שלא נמצאים פה – אני נמצא פה

ינון אזולאי:  אני אעשה את הפגישות שלי, ובימי חמישי וראשון, אם אני לא פה, אני מסתובב בארץ בשביל לשמוע את רחשי לב הציבור כי משם אני מביא את החוקים, משם אני מביא את ההצעות לסדר ואני עובד אצלם והטלפון שלי עובד גם בשעות הלילה, בארבע ובחמש לפנות בוקר כשאני בבית – מעירים אותי

ינון אזולאי:  וגם כשאשתי הולכת באים אליה עם פניות, ולפעמים גם מקללים אותנו ויש גם הרבה שמברכים אותנו

ינון אזולאי:      והציבור ששלח אותנו אומר שמגיע לנו, אלה שבאמת מכירים אותנו ויודעים את העבודה – מגיע לכם בזכות ולא בחסד

ינון אזולאי:  אנחנו קודם כול צריכים להיות גאים בעבודה שאנחנו עושים למען הציבור

ינון אזולאי:  אנחנו צריכים להראות את הפנים שלנו, שאנחנו באים לעבוד בשביל הציבור, זה אל"ף-בי"ת ואנחנו עושים את זה, וככה זה צריך להיות

ינון אזולאי:       ואם כבר מדברים אז בבקשה, שהציבור גם ידע שיש עוד אנשים שעובדים וצמודים כביכול כמונו, אז בואו נתחיל: נשיא המדינה – 64,000 שקל לפני העלאה

ינון אזולאי:  זה ברוטו

ינון אזולאי:  אני תמיד רוצה לראות את הנטו אבל אין לי פה

ינון אזולאי:  ראש הממשלה – 53,345 שקל

ינון אזולאי:  נראה לכם הגיוני שראש הממשלה מקבל את זה? אני שואל אמיתי

ינון אזולאי:  שר – 50,673

ינון אזולאי:  חבר'ה, רק שתבינו – כול זה בברוטו אז מה נשאר? חבר כנסת – 45,000, יושב-ראש הכנסת – 56,345, יושב-ראש האופוזיציה – 56,673

ינון אזולאי:      עכשיו מגיעים למקום: נשיא בית המשפט העליון – 104,256, יש מי שאומר 97,000 - -     

חנוך דב מילביצקי: זה העניין

חנוך דב מילביצקי:  איפה הוועדה הציבורית בעניינם?     

ינון אזולאי: אני אגיד לכם איפה – איפה הוועדה הציבורית? אתה יודע למה? כי לנו אין התחשיב הזה, ואף אחד לא אומר את זה, התחשיב של הוותק

ינון אזולאי:  אין ותק

ינון אזולאי:  למה אין לנו ותק?     

קריאה: אנחנו צריכים להיבחר כול פעם מחדש

ינון אזולאי: אנחנו נבחרים מחדש, אין בעיה

משה סעדה: לא ינון, זה בבסיס אצלם

משה סעדה:  זה בלי קשר - - - הבסיס גבוה

קריאות: - - -     

חנוך דב מילביצקי: - - - שלו הוא עושה על חשבוננו עכשיו

חנוך דב מילביצקי:  הוא מדברר על חשבוננו

חנוך דב מילביצקי:  זה על חשבונך ועל חשבוני

חנוך דב מילביצקי:  אין לי את הממלכתיות - - - למה לאכזב אותו?     

אופיר כץ: חנוך וסעדה, תנו לו להשלים

חנוך דב מילביצקי: למה לעזוב אותו?     

ינון אזולאי: שופט בית משפט עליון – 51,510

ינון אזולאי:  שופט בית המשפט המחוזי – קרוב ל-40,000 שקל

ינון אזולאי:  עיני אינה צרה בהם אבל אני אומר: בואו נעשה משהו כזה – נצמיד את השכר שלנו לשופטים גם בוותק, בואו נראה אותם

ינון אזולאי:  ואז אתה יודע מה קורה? פתאום כול התקשורת עם הציבור שם, הם מדברים עלינו, שם זה קודש-קודשים

ינון אזולאי:  אני רוצה לבדוק את כול העיתונאים הגדולים, כול מגישי התכניות של המהדורות המרכזיות, שישימו את השכר שלהם מול הציבור שלנו

ינון אזולאי:  הם באים לדבר עלינו, הם כותבים עלינו בעיתונים

ינון אזולאי:  נכון, אז הכותרת תצא מפה שחבר הכנסת אזולאי יזעק שמגיע לו יותר

ינון אזולאי:  כול מה שמגיע לנו כחברי כנסת זה בזכות ולא בחסד כי אנחנו עובדים

ינון אזולאי:  מי שלא עובד – תוריד לו, לא יודע מה תעשה אבל חברים, תרגישו טוב עם זה שאנחנו עושים

ינון אזולאי:      מבקש יושב-ראש הוועדה ואומר: אני רוצה להגיע ל-5

ינון אזולאי: 1 לקבל את ההמלצות של הוועדה

ינון אזולאי:  אני לא מקבל את ההמלצות של הוועדה, אני מקבל את מה שהיושב-ראש אומר כי אני חושב שהוועדה, שלא הביאה לי עד עכשיו שום נתון – היא לא ראויה להמשיך להיות ועדה

ינון אזולאי:  צריך להחליף את הוועדה, ואני מבקש ממך לקיים דיון בעניין הזה, איפה הוועדה נמצאת

ינון אזולאי:      אבל אני מקבל את מה שאתה אומר כי אנחנו מזדהים עם הציבור

ינון אזולאי:  הציבור חלש, עכשיו יש יוקר מחיה ואנחנו אוהבים את הציבור

ינון אזולאי:  ואם במעט הזה אנחנו יכולים לעזור ולעשות, הייתי אומר: קחו את זה, תוסיפו את זה לתקציב אפילו שזה מזערי

ינון אזולאי:  אנחנו אוהבים את הציבור, אנחנו חיים בתוך הציבור, אנחנו אוהבים את הציבור החלש

ינון אזולאי:  תאמין לי שהם לא זועקים על המשכורות שלנו

ינון אזולאי:  הם לא זועקים כי הם מבינים שאנחנו עושים את זה בשבילם

ינון אזולאי:  אנחנו איתם, אוהבים אותם ונעשה כול מה שאפשר בשבילם

ינון אזולאי:      לגבי קצבאות הילדים – אמר היום יעקב מרגי, שר הרווחה, ש-10 שנים לא העלו

ינון אזולאי:  צריך לעשות סדר במקומות האלה

ינון אזולאי:  קצבאות הזקנה – צריך לעשות סדר

ינון אזולאי:      תפקידנו כשליחי ציבור הוא להילחם להעלות להם את הדברים האלה, לא רק בקמפיינים של בחירות אלא לעשות את זה גם עכשיו, ותאמין לי שאנחנו נעשה את זה, והם יודעים להעריך את זה וככה יהיה בעזרת השם

ינון אזולאי:      אני מקבל את ההמלצות שלך, לא של הוועדה אלא שלך, כאופיר כץ, כיושב-ראש הוועדה כי אני מכבד אותך, כי אתה ואני יודעים מה זה וכולנו יודעים מי זה הציבור, אנחנו חיים אותו, ולמענו אנחנו עושים את זה

ינון אזולאי:  תודה

אופיר כץ: אני יכול רק להוסיף לגביך, ינון, שכול מה שאתה אומר, אתה יכול להגיד בזכות כי לפי דעתי אתה דוגמה ומופת לנבחר ציבור

אופיר כץ:  אנחנו בקשר טוב וכמו שאמרת בילינו פה

אופיר כץ:  אני לא יודע, דיברת על יום שלישי – אתה פה בראשון, שני, שלישי ורביעי ועד מאוחר, ויש לך באמת את הזכות בגלל שאתה עובד כל-כך קשה, בגלל שאני רואה עד כמה אתה קשוב לציבור, עד כמה אתה מהווה דוגמה לאיך שנבחר ציבור צריך להיות ויש לך את הזכות להגיד את אשר על לבך וזה הכי בסדר

אופיר כץ:  במקרה שלך זה באמת הכי לגיטימי

אופיר כץ:      לגבי הוועדה – בסוף אני גם חושב שאנחנו צריכים להיכנס לזה יותר ולא לחכות לפעם בשנה, לראות אם יש לנו עלייה או ירידה

אופיר כץ:  תודה

ינון אזולאי: תודה רבה

אופיר כץ: חבר הכנסת משה סעדה, בבקשה

משה סעדה: תודה רבה היושב-ראש

משה סעדה:  כתוב: "ויפן כה וכה וירא כי אין איש"

משה סעדה:  אני מסתכל כה וכה ואני חפש את חברי לאופוזיציה

משה סעדה:  איפה הם? בדרך כלל, כול פעם שיש דקת מסך, הם עטים ורצים, לא תמיד מקשיבים למה שאנחנו אומרים, לא תמיד שומעים את מה העלנו, משתדלים להטריל

משה סעדה:      יש פה דיון משמעותי, רציני, תגידו את הדעה לכאן או לכאן – אני מכבד

משה סעדה:  לאן נעלמתם? ממה פחדתם? ממה אתם חוששים? אז אני גם יודע להיות סניגור למרות שהייתי קטגור – הם הולכים בדרכם של גדולים, של יאיר לפיד שחינך אותם

משה סעדה:  יש אירוע שקשה להכריע? תברח, אל תתמודד

משה סעדה:  הם לא מתמודדים

משה סעדה:  ולכן, זה שהם לא נמצאים זאת אמירה של האנשים הללו, שלא מוכנים לבוא עם האמת שלהם לציבור לכאן ולכאן, כול דבר זה אמת

משה סעדה:  ומה הם מצפים? למה הם לא פה? כי בחוץ הם אומרים לנו: תעלו את השכר, תעלו את השכר, אנחנו לא רוצים שיצלמו אותנו

משה סעדה:  וזו התנהגות לא ראויה של אופוזיציה לא ראויה, שכול היום מה שהיא עושה, ואני חדש פה בכנסת, מטרילה את הכנסת

משה סעדה:  ההטרלות האלה של הלילות שאין בהם מהות עולות למשלם המיסים הרבה יותר מההטרלות הקטנות האלה

משה סעדה:  למה? כי כול 120 חברי הכנסת זכאים לבית מלון, לארוחת בוקר על סתם דיון שאין בו שום ממש, ולמחרת בבוקר הכנסת לא עובדת

משה סעדה:  תבינו, כול היום לא עשינו כלום, למחרת בבוקר לא עבדנו, כולנו היינו זכאים לבית מלון שזה עשרות-אלפי שקלים אבל עזבו אותנו

משה סעדה:  מה על כול משמר הכנסת, שאני רואה את הפנים שלהם פה, איך הם עבדו קשה על כלום

משה סעדה:      יגידו לי: טול קורה מבין עיניך – איפה הייתם שנה שעברה? לא אותו דבר

משה סעדה:  היינו בפער קטן והיה מקום למאבק כי כאשר הפער הוא של אחד יש ערך למאבק אבל פער של 10, כאשר הם גם בערב עצמו – חיפשתי את ראש האופוזיציה

משה סעדה:  יש ראשים, אני לא יודע, תקן אותי, אתה יושב-ראש ועדת הכנסת – יש ראש אחד, יאיר לפיד אבל יש ראש שני - -     

אריאל קלנר: כמו בממשלה שלהם, שהיה ראש ממשלת הביטחון וראש ממשלת - - - אז יש להם גם באופוזיציה ראש האופוזיציה - - -     

משה סעדה: יש את גנץ ויש עוד אחד שהוא גם חושב לפעמים, ויש את ליברמן שהוא לפעמים גם חושב

משה סעדה:  ואתמול בלילה, כשהייתי והשתדלתי להיות כול הזמן במליאה - -     

אופיר כץ: מה זה השתדלת? היית

משה סעדה: אפילו הערת לי כשהערתי כדי שנאיץ את הדיון כדי שנוכל לעבוד היום

משה סעדה:  אמרת לי: משה, יש יום עבודה, והייתי שם, וגם אז – "ויפן כה וכה וירא כי אין איש"

משה סעדה:  כול הראשים שלהם לא נמצאים

משה סעדה:  אם אתם משביתים ולוקחים כסף ממשלם המיסים, תכבדו אותנו ותגיעו

משה סעדה:  הם לא מגיעים

משה סעדה:   אז הם לא פה כי הם לא לוקחים אחריות אבל אנחנו פה כי אנחנו לוקחים אחריות

משה סעדה:      ומהמקום של לקיחת אחריות, ושמעתי מה ינון אומר, אני חדש פה ינון, אני חודשיים פה

משה סעדה:  הייתי פקיד, הייתי מגיע לפה לכנסת, יושב מהצד השני ואומר: אני עובד קשה, יש לי המון חקירות מורכבות, רונאל פישר, רות דוד, והם לא עושים כלום אבל אני עובד קשה

משה סעדה:  היום, כשאני פה, אני אומר לעצמי: נהגת שלא כדין, העבודה פה היא קשה אופיר, קשה מאוד

משה סעדה:  לך אני אומר כי אתה יודע, אתה לימדת אותי

משה סעדה:  אני מוצא את עצמי לילות כימים עובד פה, ואחרי שאני חוזר הביתה, מה שלא היה לי במח"ש – הייתי מקבל טלפון אם יש מעצר

משה סעדה:  העובדים שהיו מכבדים אותי לא מכבדים אותי שלא לצורך

משה סעדה:  פה, אני חוזר הביתה, מאות הודעות וואטסאפ שאני חוזר אליהן אחד-אחד ולפעמים גם טלפון בחמש בבוקר, שמשהו לא הסתדר לאזרח והחובה שלי לענות לו, ואני אענה לו

משה סעדה:      יש לי מזל אחד זה הקדוש ברוך הוא – תודה על שבת

משה סעדה:  בשבת אני מודה לקדוש ברוך הוא על הדבר הנפלא הזה כי במח"ש היה לי פיקוח נפש ופה אין לי וזה מחכה

ינון אזולאי: אתה יודע כמה פניות אני מקבל בשבת? אבל זה פנים אל פנים - -     

משה סעדה: לא, על זה אני מקבל כסף, זה קל לי, את זה אני עושה כול הזמן רק אני מקווה להערות מהגבאים אבל זה לא קשור

משה סעדה:  אני אומר שאנחנו עובדים פה מאוד-מאוד קשה והדברים האלה חייבים להשתקף בעשייה שלנו

משה סעדה:      אני מצטרף לינון גם לגבי הפער בינינו לבין השופטים – איך יכול להיות שנשיאת העליון מקבלת פי שתיים מראש ממשלה? זה נראה לכם הגיוני? אתם יודעים מה זה ראש ממשלה? אני יודע מה זה חבר כנסת, אני רואה מה זה סגן-שר, מה זה שר ומה זה ראש ממשלה, שאני רואה את ראש הממשלה שלנו נתניהו

משה סעדה:  כשזכיתי לפגוש אותו פנים אל פנים זה היה פעם אחת בשתיים בלילה באיזה שהוא מקום, פעם אחת בחצות והוא בתחילת היום

משה סעדה:  אני יודע שאחר-כך יש לו עוד פגישות

משה סעדה:  אני הלכתי והייתי גמור באותו יום

משה סעדה:  זו עבודה קשה מאוד

אריאל קלנר: ואתה גם בסוף יושב במליאה

משה סעדה: הוא יושב במליאה

משה סעדה:  ואתמול הוא יושב במליאה עם יריב לוין, ואני ניגש לדבר עם יריב לוין במליאה בשעות הקטנות של הלילה אבל זה אנחנו וכך חונכנו לעשות, ולתת דין וחשבון לציבור

משה סעדה:      אני לא יודע מי אחראי לזה אבל חייבים שתהיה הצמדה מובהקת בינינו לבין השופטים

משה סעדה:  לא יכול להיות שהשופטים עושים ככול אשר לאל ידם, ואני אסביר את עצמי כי אני בא מהמערכת הזאת, ותרשו לי קצת ביקורת: מערכת המשפט מחויבת לכללים כמו שאנחנו מחויבים לכללים

משה סעדה:  מערכת המשפט מחויבת לתת הכרעת דין

משה סעדה:  בואו נתחיל ככה: דיון חייב להתנהל מיום ליום, מעת לעת זה נקרא

משה סעדה:  מתחילים דיון היום, ממשיכים בראשון, שני, שלישי

משה סעדה:  ההכרעה בתוך 30 יום

משה סעדה:  החוק אומר מעת לעת

משה סעדה:  אתם יודעים כמה זמן זה לוקח? משנה לשנה

משה סעדה:  הכרעת דין 30 יום – 300 יום

משה סעדה:  עושים מה שרוצים

משה סעדה:  לפני יומיים הפרקליטות ביקשה מהכנסת לקבל בשבילי אישור להופיע בבית משפט בדיון חשוב מאוד, והכנסת אישרה לי להופיע

משה סעדה:  התיק שאולי כולכם מכירים – רונאל פישר ורות דוד, פרשת תביעה

משה סעדה:  חקירה חודשיים, פרשת תביעה

משה סעדה:  כמה זמן מתנהל התיק? תנחשו

אריאל קלנר: שמונה שנים

משה סעדה: קראת

משה סעדה:  תבינו, שמונה שנים

משה סעדה:  ביאליק אומר: אם יש צדק - יופע מיד

משה סעדה:  מישהו משלם מחיר על החוסר יעילות המשווע הזה והלא הגיוני? תחשבו מה זה עושה לאזרח

משה סעדה:      אופיר, בזה אני מסיים, אני מצטער שאני מלאה אתכם: פנתה אלי אמא, הבן שלה נפצע בתאונה, הגישה תביעה נגד הביטוח

משה סעדה:  היא צריכה את הכסף כי יש לו טיפולים וזה המון כסף

משה סעדה:  לפני שנה וחצי הסתיים הדיון

משה סעדה:  השופט אמר לה: אני נותן תוך שלושה חודשים הכרעת דין

משה סעדה:  היא מחכה במתח רב, ואז הוא אמר לה: אין הכרעת דין

משה סעדה:  היא מחכה שנה וחצי – אין קול ואין עונה

משה סעדה:  תחשבו, היא אומרת לי: יש לי עלויות של טיפולים לבן שלי, מה אני עושה?     

אופיר כץ: אני מציע שתיזום הצעה לדיון מהיר, אני אצטרף אליך בנושא הזה ונביא אותם שיתנו לנו תשובות איך קורה דבר כזה

משה סעדה: עכשיו, היא פונה לשופט, הוא אומר לה: אני עמוס, יש 24 שעות ביממה, אין לו אפילו תאריך להכרעת דין

משה סעדה:  תבינו, זה חוסר יעילות שפוגע בנו, שפוגע בצדק, שזה אחד הדברים החשובים

משה סעדה:  מישהו בודק אותם? מישהו אומר שהם לא היו יעילים ואולי נוריד בשכר?     לכן אני אומר: אני חושב שלדיון הזה היה צריך להגיע פרופסור אלבשן ולהסביר לנו

משה סעדה:  ועדין אני מצטרף לינון

משה סעדה:  מאחר ואנחנו אנשי קואליציה שלוקחים אחריות ומישירים מבט לציבור, אני לוקח אחריות ואנחנו מקבלים את ההמלצה

משה סעדה:  אני כן חושב שלהבא הנכון והמכבד שיושב-ראש הוועדה יגיע לפה ויסביר לנו את הדברים וכן, שנעשה רביזיה באיך נקבע השכר ולמי הוא מוצמד

משה סעדה:  תודה

אופיר כץ: אוקי

אופיר כץ:  יש לך פה רוח גבית

אופיר כץ:  תודה, חבר הכנסת סעדה

אופיר כץ:      חבר הכנסת קלנר, בבקשה

אריאל קלנר: אני באמת רוצה להצטרף לחלק גדול מהדברים שאמרת ולדייק פה נקודה: אנחנו מדברים הרבה מאוד עכשיו, בעת הזאת, על דמוקרטיה

אריאל קלנר:  והמדרג הנורמטיבי במדינה דמוקרטית עומד מעל כולם – הציבור

אריאל קלנר:  מתוך כך, נבחרי הציבור צריכים להיות אלה שמקבלים את המעמד הגבוה ביותר, לא בשבילנו אלא בשביל הציבור

אריאל קלנר:  ולכן, זו אמירה

אריאל קלנר:  זה עניין של אמירה גם כלפי הציבור

אריאל קלנר:      אנחנו כאן – דיברו פה קודם על ותק או על דברים אחרים

אריאל קלנר:  כול אחד מאתנו יכול מחר לא להיות כאן כי אנחנו תלויים כול רגע

אריאל קלנר:  אין לנו קביעות ולא חצי קביעות ולא שום דבר

אריאל קלנר:  אנחנו יכולים מחר לא להיות פה כי הציבור יחליט שאנחנו לא צריכים להיות פה

אריאל קלנר:  ומתוך כך, במדרג הנורמטיבי אני תמיד שומע שעם כול הכבוד, ויש לי המון כבוד לנשיא בית המשפט העליון או למוסד, נעזוב כרגע את העניינים הפרסונליים

אריאל קלנר:  מבחינתי, מוסד ראש הממשלה ושוב, בלי קשר לבלי ראש הממשלה היום שהוא שלי ואני רוצה, ועד לפני כמה חודשים היה מישהו שלא רציתי אבל במדרג הנורמטיבי לא הגיוני שתפקיד נבחר הציבור הרם ביותר יהיה פחות מתפקיד ממונה

אריאל קלנר:  זה פשוט לא יכול להיות ככה ואת הדברים האלה צריכים לתקן

אריאל קלנר:      אני כמובן מצטרף לכול מה שנאמר כאן ואנחנו מזדהים עם הציבור, עם כול הקשיים שלו אבל חייבים לחדד את הנקודות האלה כי יש דה-לגיטימציה מכוונת - -     

אופיר כץ: נעשה את זה

אריאל קלנר: - - כלפי נבחרי ציבור כשבאים ואומרים: הם כולם גנבים בפוטנציה, הם כולם פושעים בפוטנציה, הם כולם מתעסקים בשטויות ובכלום ולכן, שיסתדרו עם משכורת נמוכה או ממוצעת או טיפה מעל זה, ושלא כמו איזו פקידות מקצועית גבוהה שהם הדרג הנבחר

אריאל קלנר:       את הדבר הזה צריך לעקור מן השורש במיוחד במדינה עם משטר דמוקרטי ותרבות דמוקרטית

אופיר כץ: תודה

אופיר כץ:  חבר הכנסת ביסמוט, בבקשה

בועז ביסמוט: אני אהיה קצר: אני רק רוצה לחזק את הדוברים

בועז ביסמוט:  בכול העניין של שכר – אני מוצא את עצמי בשבוע או השבועיים האחרונים בראיונות ששואלים אותי בעניין של העלאת המשכורת, שכביכול אנחנו איזה גנבים בחשיכה, ויש בזה משהו שקצת מפריע לי מהסיבה הפשוטה שאני מגיע לכנסת וזו לא קריירה ראשונה שלי

בועז ביסמוט:  אתה יודע, אני בא מעולם העיתונות וגם הייתי בדיפלומטיה

בועז ביסמוט:  תן לי להגיד לך שחבר כנסת, ואני אומר את זה כאן באופן מאוד פתוח ושקוף – זו המשכורת הנמוכה שלי כחבר כנסת

בועז ביסמוט:  זו המשכורת הכי נמוכה שלי עשרות שנים

בועז ביסמוט:      אבל למה אתה בא לפוליטיקה? אתה לא בא כדי להתעשר ואתה לא בא כדי לעשות – להיפך, נגיד פה לציבור שכאשר אתה חבר כנסת, אז למעשה אתה משרת את הציבור

בועז ביסמוט:  ויותר מזה, אם נהגת לעשות הרצאות או כול דבר אחר כמו שבמקצועות אחרים אתה רשאי, פה אתה לא רשאי

בועז ביסמוט:  ולכן, אתה משרת את הציבור מהרגע שפקחת את עיניך ועד הרגע שעצמת אותן, ואם אתה גם במחנה שלנו, במפלגה שיש לך פריימריז כמו במחנה שלנו, אתה עובד כול הזמן

בועז ביסמוט:  ירדת למכולת – אתה עובד

בועז ביסמוט:  פה הלכת מהמליאה למזנון – אתה עובד

בועז ביסמוט:  פה, בוועדה, זה המקצוע שלנו

בועז ביסמוט:      אז הדבר החשוב שאני רוצה להגיד זה שאנחנו לא באים פה להתעשר אלא כדי לשרת את הציבור, ובאמת זה מגוחך להגיד שזה כאילו למטרות רווח במירכאות ואתה בא לפה כדי להתפרנס

בועז ביסמוט:  אבל מצד שני, כול אדם רשאי להתפרנס בכבוד, זה דבר שהוא לגיטימי

בועז ביסמוט:  ויותר מזה – מה אתה מצפה מנבחר ציבור? כאשר הוא יושב במסעדה, הוא יושב עם אנשים, הדבר האחרון שאתה רוצה שהוא יהיה סוג של נזקק או שנורר

בועז ביסמוט:  הוא רוצה להתקיים בכבוד ולהיפך, כאשר הוא יושב ונפגש עם אנשים, להתנהג בהתאם

בועז ביסמוט:      אז לכן אני אומר שאתה לא בא לפוליטיקה כדי להיות מיליונר אבל גם יש את המינימום, ולא צריך להתבייש להגיד את זה

בועז ביסמוט:  משום מה, ברגע שאנשים מדברים על פרנסה או על כסף, מיד יש איזה תסביך מסוים

בועז ביסמוט:      עוד דבר חשוב שאני רוצה להגיד – הזכרתם את העניין של השופטים, וזה בכלל קשור גם לכול הרפורמה

בועז ביסמוט:  יש את העניין התודעתי

בועז ביסמוט:  ברגע שזה פוליטיקאי, נבחר ציבור, שזה דבר יוקרתי ואתה נבחר ציבור, אתה הציבור, אתה משרת אותו – הגיע הזמן באמת שנשנה את התודעה

בועז ביסמוט:  לעולם לא תראה שופט שניצבים מולו ואומרים לו: הרווחת ככה וככה, שזה הרבה יותר מנבחר ציבור ומור לו ככה וככה, ונבחר ציבור הוא פוליטיקאי, מיד הוא שנורר, מיד הוא סידר לעצמו ג'וב וכולי

בועז ביסמוט:       באופן תודעתי, אני חושב שהגיע הזמן שנשים לזה סוף

בועז ביסמוט:  הלילה למשל, ראינו כיצד אופוזיציה וקואליציה, אני לא מסכים איתם אבל עבדנו יחדיו קשה והם רוצים להפיל אותנו וזה לגיטימי

בועז ביסמוט:  חבל, רק הייתי מציע להם להעלות את רמת הנאומים שלהם, שיאתגרו אותנו קצת יותר, אבל אנחנו באים לפה כדי לעבוד קשה, בטח לא כדי להיות מיליונרים, האמינו לי

בועז ביסמוט:  אם היינו רוצים לעשות את זה, רבים מאתנו אנשים לא מוכשרים או בלתי-מוכשרים, היינו הולכים למקום אחר ואנחנו אוהבים את מה שאנחנו עושים

בועז ביסמוט:  באנו לשרת את הציבור גם אם המשכורת הייתה נמוכה יותר, וזה מה שנאמר כאן בוועדה כעת, שזה ירד ההעלאה מ-12

בועז ביסמוט: 5% ל-5

בועז ביסמוט: 1%, וזה מראה עד כמה מה שאני אומר עכשיו הוא אמתי

בועז ביסמוט:  באנו לפה כדי לשרת, לא באנו לפה כדי להתפרנס ולא כדי לקבל שירות

אופיר כץ: תודה בועז

אופיר כץ:      חנוך בבקשה

חנוך דב מילביצקי: אני מאוד התפעלתי מהדברים של חבר הכנסת אזולאי, זה ממש כאילו יצאו מהבטן ומהלב שלי

חנוך דב מילביצקי:  מעבר לזה, אני חושב שזה הסיפור שקורה בוועדת הכספים עם כול תנאי הפרישה המופלגים של יוצאי המערכת המשפטית, שיש פה שופטים שיש להם לשכה ועוזרים עד סוף ימי חייהם על חשבון הציבור והם משתמשים בזה, מה לעשות? אנחנו רואים את זה כעת חיה גם לפעילות פוליטית

חנוך דב מילביצקי:  הרי זה לא יעלה על הדעת, זה מטורף ברמות אחרות וצריך לתת את הדעת על העניין הזה בוועדת הכספים

חנוך דב מילביצקי:      בעיני, וזה אופיר, כיו"ר ועדת כנסת גם נכון לפעול – וזה אולי חלק, הוועדה הציבורית ובכלל, כול הקטע של הבקרות האלה, ואני מדבר כרגע על הנושא של הסיפור של הקשר לבוחר

חנוך דב מילביצקי:  אני חושב שראוי לבדוק את הנושא הזה ולאמץ כללים קצת אחרים כי מה שקורה היום, שעל כול הוצאה מינורית צריך לקבל כול מיני אישורים, ואתה צריך לבוא ולהראות ש

חנוך דב מילביצקי:  לא יודע מה אתה צריך להראות

חנוך דב מילביצקי:  זה דברים שהם כל-כך מופרכים ומכעיסים הרבה פעמים, ואתה צריך ללכת ולהתחנן ולהסביר שבסופו של דבר זה כסף שניתן לך כדי לשמור על קשר עם הציבור, מתפרסם דוח כול שנה, ואם מישהו חושב שהיה לא בסדר – יש ביקורת ציבורית

חנוך דב מילביצקי:  ואדרבה, תפעלו בכיוונים המשפטיים, תדרשו את הכסף חזרה אבל לא יכול להיות שחברי כנסת פה יורדים לרמות האלה איתם ומאשרים להם את החשבונית הזאת ככה ואת החשבונית הזאת ככה, וזה כן נראה לשימוש הזה וזה לא נראה

חנוך דב מילביצקי:  זה מטורף בעיניי

חנוך דב מילביצקי:  לא ראיתי כזה דבר קורה בשום מקום

חנוך דב מילביצקי:  או שזה יהיה או שזה לא יהיה אבל הדרך הזאת, כמו שזה עכשיו, שדורשים ממך כול מיני הסברים – באמת, אני לא רוצה להיכנס לפרטים, זה משהו שאני חושב שראוי לקיים עליו דיון ולבדוק איך משנים אותו

אופיר כץ: אני רוצה להפריד בין שני הדברים שאמרת – הצוות של החשבות הוא מאוד אדיב ומאוד נכון לסייע לנו

אופיר כץ:  פשוט השיטה גורמת למצב כזה שעל כול דבר קטן אתה צריך ללכת ולהסביר ולהצדיק

ינון אזולאי: זה דברים שבגדול צריכים להיות נדונים בוועדה, בשביל זה אנחנו מדברים, כדי לשנות, לעשות שינויים

חנוך דב מילביצקי: גם זה שיש את הוועדה הציבורית הזאת – אני לא יודע מי הפורום שקיים את הדיונים, אם הם ערכו דיונים עם חברי הכנסת, באו, הצטרפו, שאלו אותם, ישבו איתם? זה שלושה כאלה במגדל השן שיושבים שם, ומה לעשות שזה תמיד אותו פרופיל - -     

אופיר כץ: אני אציע בסוף הצעה לסיכום ותגידו לי אם זה מקובל עליכם

אופיר כץ:      בבקשה, אדוני החשב, חיים אבידור

ינון אזולאי: אל תקצץ עוד, עזוב

ינון אזולאי:  בואו נצביע, אנחנו מוכנים להתפשר

חיים בוגר: חבר הכנסת אזולאי, בכול מהלך דבריו הסתכל עלי

חיים בוגר:  אז אני לא הוועדה הציבורית - -     

ינון אזולאי: לא, לא

ינון אזולאי:  חס ושלום

ינון אזולאי:  אני שמח שכול אחד מרגיש שאני מדבר אליו אישית

ינון אזולאי:  הגעתי ליעד

חיים בוגר: - - אבל מצאתי לנכון להגיד שני דברים על למה הוועדה הציבורית הגיעה להמלצה שהיא הגיעה, ואחר-כך להדגיש שני דברים לגבי התחשיב, כדי שיהיה ברור

חיים בוגר:      קודם כל, הוועדה הציבורית בפירוש אמרה תמיד, כולל בשיחה שהיה בה חבר הכנסת כץ, שהיא חושבת שחבר הכנסת צריך להרוויח שכר הוגן ושכר גבוה, שיאפשר לו לעשות את העבודה שלו בצורה הכי טובה שהוא יכול לעשות

חיים בוגר:  היא בפירוש לא אמרה נמוך או לא נמוך

חיים בוגר:  היא חושבת שחבר הכנסת צריך להרוויח שכר הוגן כדי שיבואו לפה גם אנשים טובים ויקדישו את עצמם לנושא הזה

חיים בוגר:  זה דבר ראשון

חיים בוגר:      דבר שני – היא התייחסה לגובה ההעלאה, היא לא התייחסה לשכר

חיים בוגר:  היא אמרה שההעלאה של 12

חיים בוגר: 5% היא העלאה חריגה מעצם החישוב שלה כי החישוב שלה לוקח בחשבון שכר ממוצע, שהשכר הממוצע לוקח חודשים ספציפיים מסוימים בשנה מסוימת שאומרת הלשכה המרכזית לסטטיסטיקה, אפילו לא כול השנה, ונקבע איזה שהוא מספר שלדעתה לא משקף את מה שקורה בפועל, על אחת כמה וכמה בתקופה האחרונה, וזה מסתדר גם עם המדיניות שלך – זה שכר שנקבע לאחר שכוח העבודה המוחלש נפלט ונשאר רק כוח העבודה הגבוה שעל-פיו חישבו את השכר

חיים בוגר:  ולכן, עליית השכר הזאת לדעתה היא עליית שכר חריגה

חיים בוגר:  ולכן, היא מצאה לנכון לתת את עליית השכר הממוצע של השנה האחרונה בלבד ולנטרל את השנתיים שהיו לפני כן, ששם באמת כוח העבודה המוחלש ממש יצא מהשוק

ינון אזולאי: אני רוצה להזכיר לך שבשנה האחרונה לא בדיוק היה כוח עבודה מוחלש, חזרו כבר מהאבטלה אבל בסדר

חיים בוגר: לא כולם

ינון אזולאי: עזוב, זה לא טיעון כי קראנו והבאנו ואמרתי שנצביע בעד מה שהיושב-ראש ממליץ לנו

חיים בוגר: מה שאני מבקש להדגיש לגבי התחשיב: ההמלצה של הוועדה היא לתת את השנה האחרונה, את ה-5

חיים בוגר: 1, ולאיין את כול מה שהיה לפני כן

חיים בוגר:  זאת אומרת, אתם תקבלו בעתיד - -     

אופיר כץ: אבל חיים, אתה מציג את זה – זה לא לתת חמישה אחוז, לקצץ שבעה אחוז

חיים בוגר: זה לקצץ שבעה אחוז, ולקצץ לתמיד

אופיר כץ: כן

חיים בוגר: לא ייווצר מצב שבעתיד יקבלו את זה

ינון אזולאי: ברור, לא ציפינו שתעשו משהו אחר

חיים בוגר: זה דבר אחד

חיים בוגר:  דבר שני שאני רוצה להדגיש זה שההחלטה הזאת משפיעה גם על סקטורים נוספים שהשכר שלהם – לא, חברי הכנסת לשעבר שמקבלים פנסיה תקציבית, הם מקבלים את זה לפי השכר של חברי הכנסת

חיים בוגר:  זאת אומרת, גם הגמלה שלהם תקוצץ באותם אחוזים

משה סעדה: אופיר, גמלאים, אותם לא נשמע? אין להם נציגות? גם הם נפגעים והייתי חושב שזה היה הגון כי זו פגיעה בשכר שלהם גם

חיים בוגר: הגמלאים הם נגזרת של שכר חברי הכנסת ומה שקורה לחברי הכנסת, קורה גם להם

חיים בוגר:  ולכן, אני מצאתי לנכון להדגיש את הדבר הזה

חיים בוגר:       בשלב זה, זה מה שצריך להיות, זאת המתכונת

חיים בוגר:  רוצים לשנות אותה? לא עכשיו

אופיר כץ: תודה

אופיר כץ:  חברי הכנסת, לפני שנעבור להצבעה אני - -     

משה סעדה: כול אחד חושש מעין המצלמה ובסוף תישאר פה לבד

משה סעדה:  אופיר, אני מבטיח שאני נשאר פה

אופיר כץ: אתה וינון וחנוך – אין לי ספק שתישארו

אופיר כץ:  יש פה חברי כנסת שיש להם גם ועדות אחרות

אופיר כץ:   ראינו מי לא נמצא פה מהרגע הראשון באופן מלוכד

אופיר כץ:        אז ממה שאני הספקתי ללמוד, הדבר הזה לא מוסדר, הוא לא מסודר, וזה כול פעם חתיכה מפה וחתיכה משם, והעלאה פה והורדה שם – אני חושב שהגיע הזמן להסדיר את זה

אופיר כץ:  לא רק נושא השכר, יש פה עוד הרבה מרכיבים מסביב, כמו שהוזכר פה לגבי העוזרים, לגבי השיטה שלנו עם כול המרכיבים שלנו כחברי כנסת, התקציב של הקשר עם הבוחר – כול הדברים הנלווים, ומהעבודה של הוועדה ראיתי רק את הנושא של העלייה או לא עלייה, קיצוץ או לא קיצוץ, ואני חושב שצריך להיכנס לכול הפרטים הקטנים ולהסדיר את זה אחת ולתמיד

אופיר כץ:  כשאני אומר "אחת ולתמיד" זה לגבי השיטה, לגבי המנגנון

אופיר כץ:  כמובן שתמיד יהיו שינויים בהמשך כי המציאות משתנה אבל לפחות שזה יהיה משהו יותר מובן ומוסדר, ואני מציע שגם היועצת המשפטית לכנסת תיכנס לעניין ושאנחנו, חברי הכנסת, ניפגש עם הוועדה

אופיר כץ:       כמובן שגם נשב בינינו, נעלה הצעות ואנחנו רוצים גם לקבל הצעות מכול גורם שהוא רלוונטי

אופיר כץ:  ניפגש איתם ונתחיל לרדת לנושא הזה לעומק ולנסות להסדיר את זה כמה שיותר

אופיר כץ:      בבקשה ארבל

ארבל אסטרחן: הדברים הוסברו

ארבל אסטרחן:  אני אקריא את הנוסח שעליו תצביעו:     "החלטת שכר חברי הכנסת (הוראת שעה ועדכון השכר), התשפ"ג–2023     הוראת שעה לשנת 1

ארבל אסטרחן:  על אף האמור בסעיף 5(ב) להחלטת שכר חברי הכנסת" - -  2023     	זאת ההחלטה שקובעת את ההצמדה לשכר הממוצע

ארבל אסטרחן:      		- - "ביום ח' בטבת התשפ"ג, (1 בינואר 2023), ישתנה שכר היסוד        של נושאי המשרד האמורים באותו סעיף כך ששכרם הכולל יעלה ב-5

ארבל אסטרחן: 1%

ארבל אסטרחן: "     	נושאי המשרה – הכוונה לכול חברי הכנסת לסוגיהם, מיו"ר הכנסת ועד חברי הכנסת, יושבי-ראש ועדות וסגני יו"ר הכנסת וראש האופוזיציה

ארבל אסטרחן:      "עדכון השכר משנת 2

ארבל אסטרחן:  לשם עדכון שכר היסוד של נושאי המשרה האמורים בסעיף 5(ב) 2024 ואילך	          להחלטה העיקרית החל משנת 2024 ואילך, יהיה שכר היסוד לעניין 	                        שנת 2023 כפי שעודכן לפי סעיף 1

ארבל אסטרחן: "     		זה הסעיף שאומר שבעתיד לא יחזירו את מה שירד אלא ב-2024 יתנו את העלייה של שנת - - 		     תחילה			3

ארבל אסטרחן:  תחילתה של החלטה זו ביום ח' בטבת התשפ"ג (1 בינואר 2023)

ארבל אסטרחן: "     

אופיר כץ: אם כך, מי בעד לקבל את המלצות הוועדה הציבורית?     

ינון אזולאי: מי בעד לקצץ לנו מהשכר, וזה בסדר

אופיר כץ: מי בעד לקבל את המלצת הוועדה הציבורית לקיצוץ של 7%?     

חיים בוגר: 7

חיים בוגר: 4

אופיר כץ: 7

אופיר כץ: 4

אופיר כץ:  תודה

אופיר כץ: המלצת הוועדה התקבלה

אופיר כץ: מי בעד? ארבעה

אופיר כץ:  מי נגד? מי נמנע? אחד

אופיר כץ:      אם כך, המלצת הוועדה התקבלה

אופיר כץ:  תודה לחברי הוועדה

אופיר כץ:       אנחנו עכשיו הולכים לוועדת הכספים לנושאי המשרה

אופיר כץ:      הישיבה נעולה